CELEX: 31981D0617
Language: el
Date: 1981-07-15 00:00:00
Title: 81/617/ΕΟΚ: Απόφαση της Επιτροπής της 15ης Ιουλίου 1981 περί εφαρμογής της αναμόρφωσης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31981D0617

81/617/ΕΟΚ: Απόφαση της Επιτροπής της 15ης Ιουλίου 1981 περί εφαρμογής της αναμόρφωσης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 226 της 12/08/1981 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιουλίου 1981  περί εφαρμογής της αναμορφώσεως των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (81/617/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε από την οδηγία 80/370/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η κυβέρνηση των Κάτω Χωρών ανακοίνωσε στις 10 Απριλίου 1981, σύμφωνα με το άρθρο 17 παράγραφος 4 της οδηγίας 72/159/ΕΟΚ, την τροποποίηση του καθεστώτος ενισχύσεων για μεμονωμένες γεωργικοτεχνικές εργασίες 1975·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ η Επιτροπή πρέπει να αποφασίσει λαμβάνοντας υπόψη την προαναφερθείσα ανακοίνωση, αν οι διατάξεις που ισχύουν στο Βασίλειο των Κάτω Χωρών για την εφαρμογή της οδηγίας 72/159/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ·  ότι η ανωτέρω τροποποίηση του καθεστώτος ενισχύσεων για μεμονωμένες γεωργικοτεχνικές εργασίες 1975 ανταποκρίνεται στους όρους της οδηγίας 72/159/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στο βασίλειο των Κάτω Χωρών για την εφαρμογή της οδηγίας 72/159/ΕΟΚ συνεχίζουν να πληρούν, λαμβανομένης υπόψη της τροποποιήσεως του καθεστώτος ενισχύσεων για μεμονωμένες γεωργικοτεχνικές εργασίες 1975 που ανακοινώθηκε στις 10 Απριλίου 1981, τους όρους για χρηματοδοτική συμμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 15 Ιουλίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 90 της 3. 4. 1980, σ. 43.